ddrg/super_eurlex huggingface dataset:
UZNESENIE EURÓPSKEHO PARLAMENTU

z 29. apríla 2015

s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2013, oddiel VIII – Európsky ombudsman

EURÓPSKY PARLAMENT,

10.

so znepokojením berie na vedomie obrovské rozdiely v nákladoch na preklad medzi rôznymi inštitúciami Únie; vyzýva preto medziinštitucionálnu pracovnú skupinu pre preklad, aby určila príčiny týchto rozdielov, navrhla riešenia na odstránenie nerovnováhy a harmonizovala náklady na preklad, pričom sa takisto zaručí úplné dodržiavanie kvality a jazykovej rozmanitosti; v súvislosti s touto skutočnosťou konštatuje, že pracovná skupina by mala obnoviť spoluprácu medzi inštitúciami v záujme spoločného využívania najlepších postupov a výsledkov, ako aj určenia oblastí, v ktorých možno posilniť spoluprácu alebo dohody medzi inštitúciami; konštatuje, že cieľom pracovnej skupiny by malo byť aj stanovenie jednotnej metodiky vykazovania nákladov na preklad, ktorú môžu používať všetky inštitúcie, v záujme zjednodušenia analýzy a porovnávania nákladov; konštatuje, že pracovná skupina by mala predložiť tieto zistenia do konca roka 2015; vyzýva všetky inštitúcie, aby sa aktívne zúčastňovali na činnosti medziinštitucionálnej pracovnej skupiny; v tejto súvislosti pripomína zásadný význam dodržiavania mnohojazyčnosti v inštitúciách Únie, ktorá zaručuje rovnaké zaobchádzanie a rovnosť príležitostí pre všetkých občanov Únie;
UZNESENIE EURÓPSKEHO PARLAMENTU

z 29. apríla 2015

s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2013, oddiel II – Európska rada a Rada

EURÓPSKY PARLAMENT,

vyjadruje prekvapenie nad skutočnosťou, že 5 miliónov EUR viazaných na nadobudnutie budovy Európa bolo prenesených na vyplatenie do roku 2014; domnieva sa, že tento zostatok, spolu s ďalšími prenesenými rozpočtovými prostriedkami, je v rozpore so zásadami ročnej platnosti rozpočtu a riadneho finančného hospodárenia uvedenými v nariadení o rozpočtových pravidlách;

12.

so znepokojením konštatuje, že existujú obrovské rozdiely v nákladoch na preklad pre rôzne inštitúcie Únie; žiada preto, aby medziinštitucionálna pracovná skupina pre preklad určila príčiny týchto rozdielov a predložila riešenia, ktoré odstránia túto nerovnováhu a prinesú harmonizované náklady na preklad, ktoré plne rešpektujú kvalitu a jazykovú rozmanitosť; konštatuje, že na tento účel by pracovná skupina mala obnoviť spoluprácu medzi inštitúciami s cieľom spoločne využívať najlepšie postupy a výsledky a určiť oblasti, v ktorých sa spolupráca alebo dohody medzi inštitúciami môžu posilniť; konštatuje, že cieľom pracovnej skupiny by malo byť aj stanovenie jednotnej metodiky vykazovania nákladov na preklad, ktorú môžu používať všetky inštitúcie, s cieľom zjednodušiť analýzu a porovnávanie nákladov; konštatuje, že pracovná skupina by mala predložiť výsledky tejto práce do konca roku 2015; vyzýva všetky inštitúcie, aby sa aktívne zúčastňovali na práci medziinštitucionálnej pracovnej skupiny; v tejto súvislosti pripomína zásadný význam dodržiavania mnohojazyčnosti v inštitúciách Únie, aby sa zaručilo rovnaké zaobchádzanie a rovnosť príležitostí pre všetkých občanov Únie;
11.

berie na vedomie, že spoločný podnik bol spolu so spoločnými podnikmi Čisté nebo, ARTEMIS, FCH a IIL predmetom hodnotenia IT rizík, ktoré sa týkalo spoločných IT infraštruktúr a ktoré uskutočnil IAS; na základe tejto správy berie na vedomie potrebu formalizovať politiku bezpečnosti IT a do budúcich zmlúv s poskytovateľmi služieb v oblasti IT zahrnúť podrobné postupy;
3.

so znepokojením konštatuje, že agentúra ešte stále nezverejnila žiadne životopisy a vyhlásenia o záujmoch výkonného riaditeľa, správnej rady alebo vyššieho manažmentu, a to napriek odporúčaniu orgánu udeľujúceho absolutórium z roku 2014; vyzýva agentúru, aby túto situáciu napravila ako naliehavú záležitosť do konca septembra 2015;
6.

poukazuje na to, že investície do výskumu a dopravy majú zásadný význam pre to, aby sa posilnila úloha a cieľ rozpočtu EÚ podnecovať rast, konkurencieschopnosť a zamestnanosť a aby sa dosiahol pokrok pri plnení cieľov stratégie Európa 2020; v tejto súvislosti pripomína, že programy v rámci programu Horizont 2020 a Nástroja na prepájanie Európy (NPE) sú kľúčovými programami v okruhu 1a „Konkurencieschopnosť pre rast a zamestnanosť“;
7.

odporúča, aby Komisia a členské štáty zamerali svoje činnosti v oblasti vytvárania sietí najmä na: a) zlepšenie monitorovania a hodnotenia vplyvu podpory z EGF pre jednotlivých účastníkov takto: — rozpočet na monitorovanie a hodnotenie by mal byť požitý na posúdenie dlhodobejšieho vplyvu na príjemcov EGF; — vo formulári žiadosti o EGF a vzore záverečnej správy o využívaní príspevkov z EGF by sa mala jasne pripomenúť povinnosť koordinátora EGF a členského štátu poskytnúť údaje o výsledkoch úsilia príjemcov získať zamestnanie 12 mesiacov po zavedení opatrení a údaje týkajúce sa miery zamestnanosti za posledných 12 mesiacov – od implementácie EGF v príslušnej oblasti – s cieľom získať širší prehľad o vplyve EGF; — mali by byť zaznamenané a jasne oznámené podrobnejšie informácie o opatreniach, ktoré jednotliví účastníci využili, aby tak bolo umožnené napríklad jasnejšie posúdenie nákladov a prínosov rôznych opatrení; — schválenie záverečných správ a záverečné uzavretie prípadu by mali byť spojené s poskytovaním úplných informácií o výsledkoch, ktoré dosiahol príjemca (na agregovanej úrovni); predtým boli výsledné údaje príjemcu neúplné. b) ďalšie zjednodušenie postupu podávania žiadostí takto: — na vnútroštátnej úrovni by sa malo vo väčšej miere podporovať okamžité zahájenie procesu poskytovania pomoci prepusteným pracovníkom bez toho, aby sa čakalo na schválenie žiadostí; — ak to nie je možné, mali by Komisia a členské štáty uvažovať o tom, že sa obdobie vykonávania pomoci z EGF bude počítať až odo dňa schválenia žiadosti; to by umožnilo využitie celého obdobia financovania trvajúceho 24 mesiacov; c) zabezpečenie väčšej flexibility počas obdobia poskytovania pomoci takto: — Komisia by mala zabezpečiť väčšiu flexibilitu, aby mohli členské štáty poskytovať ďalšie opatrenia, keď počas obdobia poskytovania pomoci vzniknú nové príležitosti/nový dopyt, ktoré sú nad rámec opatrení opísaných vo formulári žiadosti; — referenčné obdobie potrebné na určenie počtu prepustených pracovníkov na účely žiadosti o príspevok z EGF je vnímané ako zvieracia kazajka, ktorá ovplyvňuje cieľ solidarity a úspech pomoci z EGF a toto obdobie by mohlo byť zmenené v snahe umožniť určitú flexibilitu, a to vo forme dodatku k formuláru žiadosti, kde je možné preukázať, že k prepúšťaniu došlo z tých istých dôvodov a súvisí s prepúšťaním uvedeným v žiadosti;
6.

upozorňuje na skutočnosť, že rozhodnutie previesť väčšinu nevyužitých rozpočtových prostriedkov z roku 2014 do roku 2015 by si mohlo vyžadovať flexibilný prístup zo strany Komisie, aby bolo možné vyriešiť prípadné problémy spôsobené nerovnomerným finančným profilom, ktorý by mohol viesť k nevyužitým záväzkom v období rokov 2014 – 2020; vyzýva Komisiu, aby v prípade, že k tejto situácii dôjde, predložila návrhy príslušných opatrení, ktoré budú vychádzať z podobných predchádzajúcich skúseností, v rámci ktorých sa zohľadnilo neskoré schválenie programov;
36.

konštatuje, že na rok 2016 sa navrhuje vyňať z plánu pracovných miest sekretariátu Parlamentu 57 miest, čím by sa usporilo 1,8 milióna EUR, vzhľadom na to, že niektoré tieto miesta nie sú v súčasnosti obsadené a že osoby na zostávajúcich miestach odídu do dôchodku alebo sa počas roka presunú na iné miesto; konštatuje, že sa navrhuje, aby sa z plánu pracovných miest Parlamentu vyňali ďalšie dve pracovné miesta a presunuli sa do Komisie v súvislosti s dvoma medziinštitucionálnymi IT projektmi pod vedením Komisie, a že tým sa v pláne pracovných miest Komisie na rok 2016 vytvoria dve ďalšie pracovné miesta;
4.

domnieva sa, že prepúšťanie v odvetví „oprava a inštalácia strojov a prístrojov“ v regióne južného a východného Írska súvisí s veľkými štrukturálnymi zmenami v usporiadaní svetového obchodu spôsobenými globalizáciou, čoho dôkazom je zatvorenie spoločnosti LTAI v dôsledku výraznej zmeny v obchodovaní Únie s tovarom a službami z dôvodu technologického prechodu na výrobu lietadiel a komponentov novej generácie, zmeny postupov výroby komponentov lietadiel so širokým trupom a jej vplyvu na trhové princípy základného podnikateľského modelu LTAI, ako aj presunu celosvetovej výroby lietadiel; konštatuje, že západoeurópske a americké letecké spoločnosti majú tendenciu posielať svoje lietadlá so širokým trupom na údržbu väčšieho rozsahu do Číny a že aj materská spoločnosť Lufthansa Technik sa rozhodla umiestniť centrálu globálnych operácií spojených s údržbou, opravami a generálnymi opravami (MRO) lietadiel typu Airbus A330/340 do svojej dcérskej spoločnosti Lufthansa Technik Philippines;
8.

víta investičný plán predložený Komisiou ako prvý krok, ktorý môže vytvoriť potenciál na mobilizáciu 315 miliárd EUR v investíciách do infraštruktúry, vzdelávania a výskumu, ako aj do MSP a spoločností so strednou trhovou kapitalizáciou s cieľom vyrovnať deficit verejných a súkromných investícií spôsobený hospodárskou a finančnou krízou; poznamenáva, že podľa očakávaní by rozpočet EÚ mal poskytnúť základ tohto investičného plánu sprístupnením záručného fondu vo výške 8 miliárd EUR požadovaných v záväzkoch a platbách na financovanie Európskeho fondu pre strategické investície (EFSI); domnieva sa, že príspevok z rozpočtu EÚ by mal zabezpečiť významnú návratnosť prostredníctvom väčšieho pákového efektu; potvrdzuje svoju vôľu čo najdôslednejšie preskúmať, ako sa finančné záväzky EÚ vo vzťahu k EIB na zriadenie EFSI zahrnú do rozpočtu EÚ;
7.

poznamenáva, že prepúšťanie v spoločnosti Aleo Solar AG bude mať podľa očakávaní negatívny vplyv na región Prenzlau/Brandenburg, kde je príjem na obyvateľa výrazne nižší ako celoštátny priemer a najvyššia miera nezamestnanosti v Nemecku, a to 15,5 % resp. 16,4 %; upozorňuje, že zahrnutie prepustených pracovníkov zo spoločnosti Aleo Solar AG do týchto údajov by ju zvýšilo o 0,9 %; vyjadruje poľutovanie nad tým, že u prepustených pracovníkov neexistujú okamžité vyhliadky na nájdenie ekvivalentných pracovných miest z dôvodu pomerne nízkej hustoty obyvateľstva a nedostatku potenciálnych zamestnávateľov; v tejto oblasti pôsobia väčšinou malé a stredné podniky a iba 10 podnikov (0,3 %) má viac než 249 zamestnancov (podnik Aleo Solar AG bol jedným z týchto hlavných zamestnávateľov);
5.

poznamenáva, že od roku 1992 do roku 2012 podiel Únie na svetovom trhu s chemickými látkami prudko klesol, a to z 35,2 % v roku 1992 na 17,8 % v roku 2012 (5); konštatuje, že v uplynulých rokoch sa zaznamenal trend presunu chemických výrobných závodov do Ázie, a najmä do Číny, kde sa podiel výroby chemických látok zvýšil z 8,7 % v roku 2002 na 30,5 % v roku 2012 v dôsledku rastúceho predaja na novovznikajúcich trhoch a vzhľadom na nižšie výrobné náklady, prístup na trhy, dotácie, dane a reguláciu; domnieva sa preto, že prepúšťanie pracovníkov v podniku Zachem a u dvoch dodávateľov súvisí s veľkými štrukturálnymi zmenami v usporiadaní svetového obchodu v dôsledku globalizácie;
1.

súhlasí s rozhodnutím Komisie, že žiadosť Belgicka o finančný príspevok z EGF predložená 19. decembra 2013 je oprávnená na finančný príspevok podľa článku 2 písm. c), ktorý vyžaduje dôkaz prítomnosti výnimočných okolností, a to aj napriek tomu, že nie sú splnené podmienky stanovené v článku 2 písm. a) a b) nariadenia o EGF; zdôrazňuje však, že odvolávanie sa na článok 2 písm. c) by malo byť posudzované jednotlivo od prípadu k prípadu a nemalo by sa stať obvyklou metódou mobilizácie EGF, pokiaľ nie sú splnené základné podmienky;
4.

pripomína, že inštitút zaviedol doplňujúce kontroly ex post pre grantové transakcie ako druhý stupeň istoty o ich zákonnosti a riadnosti; berie na vedomie, že inštitút vykonal audity „na mieste“, ktoré sa týkali približne 40 % grantov vyplatených v rámci dohôd o grante z roku 2013; poznamenáva, že na základe týchto auditov sa podarilo vymôcť sumu 263 239 EUR z celkovej auditovanej sumy 29 163 272 EUR; berie na vedomie, že miera chybovosti zistená v kontrolovanej vzorke je 0,90 % a zvyšková chybovosť predstavuje 0,69 %, čo nepresahuje prah významnosti 2 %; konštatuje, že Dvor audítorov vo svojich predbežných poznámkach k rozpočtovému roku 2014 nemal žiadne pripomienky ani zistenia v súvislosti s kontrolami ex ante a ex post;
3.

platobné rozpočtové prostriedky sú znížené o 460,1 milióna EUR takto: v EUR Rozpočtový riadok Názov NR 2016 (vrát. OL 1 a 2) Rozpočet na rok 2016 Rozdiel 02 05 01 Vývoj a poskytnutie infraštruktúry a služieb v oblasti globálnej satelitnej navigácie (Galileo) do roku 2020 308 000 000 297 000 000 -11 000 000 02 05 02 Poskytovanie satelitných služieb, ktoré do roku 2020 umožnia zlepšiť výkonnosť systému GPS (EGNOS) a ktoré postupne pokryjú celý región Európskej konferencie civilného letectva (ECAC) 215 000 000 207 000 000 -8 000 000 02 05 51 Ukončenie európskych programov satelitnej navigácie (EGNOS a Galileo) 17 000 000 16 000 000 -1 000 000 02 06 01 Poskytovanie operačných služieb založených na pozorovaniach z kozmu a údajoch in situ (Copernicus) 125 000 000 121 000 000 -4 000 000 02 06 02 Budovanie autonómnej kapacity Únie v oblasti pozorovania Zeme (Copernicus) 475 000 000 459 000 000 -16 000 000 04 02 19 Ukončenie Európskeho sociálneho fondu – Regionálna konkurencieschopnosť a zamestnanosť (2007 až 2013) 1 130 000 000 1 109 595 811 -20 404 189 04 02 61 Európsky sociálny fond – Prechodné regióny – cieľ Investície pre rast a zamestnanosť 930 000 000 927 965 850 -2 034 150 04 02 62 Európsky sociálny fond – Rozvinutejšie regióny – cieľ Investície pre rast a zamestnanosť 2 200 000 000 2 178 091 258 -21 908 742 04 02 63 01 Európsky sociálny fond – Operačná technická pomoc 12 000 000 7 200 000 -4 800 000 05 04 05 01 Programy pre rozvoj vidieka 3 268 000 000 3 235 000 000 -33 000 000 05 04 60 01 Podporovanie trvalo udržateľného rozvoja vidieka, územne a environmentálne vyváženejšieho a inovatívnejšieho poľnohospodárskeho odvetvia Únie, ktoré je šetrnejšie voči klíme 8 574 000 000 8 487 000 000 -87 000 000 13 03 18 Dokončenie Európskeho fondu regionálneho rozvoja (EFRR) — Regionálna konkurencieschopnosť a zamestnanosť 2 345 348 000 2 302 998 509 -42 349 491 13 03 61 Európsky fond regionálneho rozvoja (EFRR) — Prechodné regióny — Cieľ Investície pre rast a zamestnanosť 1 863 122 000 1 860 036 800 -3 085 200 13 03 62 Európsky fond regionálneho rozvoja (EFRR) — Rozvinutejšie regióny — Cieľ Investície pre rast a zamestnanosť 2 775 630 000 2 750 605 336 -25 024 664 13 03 64 01 Európsky fond regionálneho rozvoja (EFRR) — Európska územná spolupráca 328 430 000 284 930 000 -43 500 000 13 03 65 01 Európsky fond regionálneho rozvoja (ERRR) — Operačná technická pomoc 66 215 941 57 415 941 -8 800 000 13 03 66 Európsky fond regionálneho rozvoja (EFRR) — Inovačné akcie v oblasti udržateľného mestského rozvoja 53 149 262 48 649 262 -4 500 000 13 04 01 Dokončenie projektov Kohézneho fondu (spred roka 2007) 90 000 000 70 000 000 -20 000 000 13 04 60 Kohézny fond — Cieľ Investície pre rast a zamestnanosť 4 100 000 000 4 077 806 436 -22 193 564 13 04 61 01 Kohézny fond — Operačná technická pomoc 22 106 496 20 606 496 -1 500 000 32 05 01 02 Výstavba, prevádzka a využívanie zariadení ITER — Európsky spoločný podnik pre ITER — Fusion for Energy (F4E) 150 000 000 131 000 000 -19 000 000 32 05 51 Ukončenie Európskeho spoločného podniku pre ITER — Fusion for Energy (F4E) (2007 až 2013) 350 000 000 289 000 000 -61 000 000 Spolu - 460 100 000
2.

zdôrazňuje, že Únia v súčasnosti čelí mnohým vážnym núdzovým situáciám, najmä bezprecedentnej migračnej a utečeneckej kríze; je presvedčený, že do rozpočtu Únie treba zahrnúť potrebné finančné zdroje s cieľom čeliť politickým výzvam a umožniť Únii konať a účinne na tieto krízy reagovať, a to s najväčšou naliehavosťou a prioritou; chápe, že migračnú a utečeneckú krízu nemožno vyriešiť len finančnými prostriedkami a že je potrebný komplexný prístup na riešenie jej vnútorného aj vonkajšieho rozmeru; nazdáva sa, že mimoriadne časy si vyžadujú mimoriadne opatrenia a že je potrebný silný politický záväzok s cieľom zabezpečiť nové rozpočtové prostriedky na tento účel; zdôrazňuje v tejto súvislosti, že solidarita je základným princípom rozpočtu Únie; je znepokojený tým, že počas utečeneckej krízy sa solidarita neprejavuje rovnako vo všetkých členských štátoch; žiada Komisiu, aby navrhla, ako by rozpočet Únie mohol podnietiť členské štáty k vyrovnanejšiemu prístupu k solidarite;
13.

zdôrazňuje, že opatrenia v oblasti odbornej prípravy by mali byť zamerané na zlepšenie zamestnateľnosti pracovníkov a mali by byť prispôsobené súčasným požiadavkám pracovného trhu; zároveň konštatuje, že opatrenia súvisiace s odbornou prípravou a rekvalifikáciou by mali zohľadňovať osobitné zručnosti a kompetencie, ktoré príslušní pracovníci získali v automobilovom priemysle a jeho dodávateľskom odvetví, a stavať na nich;
15.

zdôrazňuje, že finančné prostriedky na príspevky na odbornú prípravu (v tomto prípade Transferkurzarbeitergeld) nesmú nahradiť právny záväzok členského štátu alebo bývalého zamestnávateľa; vyzýva Komisiu a členské štáty aby poskytli jasné a zrozumiteľné informácie o tom, do akej miery predstavuje príspevok na odbornú prípravu právny záväzok po zriadení prechodnej spoločnosti; požaduje zrozumiteľnosť tak v postupoch financovania, ako aj v informáciách poskytovaných Európskemu parlamentu; očakáva preto, že Komisia poskytne dôkladnú a zrozumiteľnú analýzu a podrobnosti o prvkoch, ktoré presahujú právne záväzky členských štátov; opakuje svoje stanovisko, že finančné prostriedky z EGF by sa mali použiť na príspevok na odbornú prípravu (Transferkurzarbeitergeld) s cieľom umožniť prechodnej spoločnosti ísť nad rámec toho, čo by za normálnych okolností mohla urobiť pre pracovníkov, a to tým, že poskytne viac personalizované a hĺbkové opatrenia než opatrenia, ktoré by mohla poskytnúť bez podpory z EGF; zdôrazňuje, že Európsky parlament bude naďalej monitorovať, či sa prostriedky z EGF nepoužívajú na nahradenie záväzkov členských štátov alebo spoločností;
3.

berie na vedomie, že inštitút čelil neistote, pokiaľ ide o jeho ročný rozpočet na rok 2014, pretože v priebehu roka 2013 prebiehali rokovania o viacročnom finančnom rámci na roky 2014 – 2020 a programe Horizont 2020; berie na vedomie, že správna rada inštitútu rozhodla pristupovať k rozpočtovému plánovaniu obozretným spôsobom tak, že pridelila na dohody o grante na rok 2014 len časť rozpočtu ako prvú tranžu; konštatuje však, že veľké množstvo viazaných rozpočtových prostriedkov zostalo nevyužité; konštatuje, že to bolo spôsobené nízkym počtom žiadostí o grant zo strany ZIS, ako aj tým, že pridelenie vyšších súm by ohrozilo plné vykonávanie podnikateľských plánov ZIS; berie na vedomie, že prevádzkové činnosti inštitútu a ZIS sú vo svojej podstate viacročné a že sa to prejavuje vo výnimke špecifickej pre inštitút, ktorá mu umožňuje opätovne zapísať všetky zrušené rozpočtové prostriedky do svojho rozpočtu v nasledujúcich troch rokoch;
10.

s uspokojením konštatuje, že agentúra vypracovala hodnotenie rizika vo veci zvýšenia efektívnosti pri spracúvaní finančných operácií, v ktorom dospela k záveru, že postupy overovania a povoľovania niektorých operácií s nízkou hodnotou by sa mohli zlúčiť; konštatuje, že obmedzený validačný postup pre tieto operácie za začal uplatňovať v auguste 2014; ďalej konštatuje, že agentúra definovala metodiku štvrťročného overovania ex post, pričom finančné operácie, ktoré nie sú overené ex ante, sa stávajú predmetom formálneho overovacieho postupu ex post; víta skutočnosť, že prvé overovanie ex post, ktoré sa dokončilo v novembri 2014, vyústilo do očakávanej miery chybovosti 0,25 %;
4.

s uspokojením konštatuje, že orgán svoje IT zmluvy viac zosúladil s rozpočtovým rokom s cieľom znížiť úroveň prenosov týkajúcich sa plánovaného verejného obstarávania infraštruktúry IT a služieb IT; poukazuje na to, že percentuálny podiel prenosov týkajúcich sa IT zmlúv klesol o 9 % v porovnaní s rokom 2013;
5.

na základe správy Dvora audítorov konštatuje, že orgán zdedil niekoľko rámcových zmlúv v oblasti IT od svojho predchodcu, Výboru európskych regulačných orgánov pre cenné papiere (CESR); berie na vedomie, že tieto zmluvy súviseli s hostiteľskými službami pre dátové centrá orgánu, ako aj s vývojom a údržbou jeho systémov; so znepokojením konštatuje, že zmluvy v oblasti IT neboli včas nahradené výzvami na predkladanie ponúk, čo viedlo k predĺženiu dvoch zmlúv nad pôvodnú dĺžku ich trvania; vyjadruje znepokojenie nad tým, že to viedlo k tomu, že orgán v roku 2014 obstaral IT služby, nábytok a kancelárske potreby prostredníctvom francúzskej centrálnej obstarávacej inštitúcie, Union de Groupements d’Achats Publics (UGAP), vo výške 956 000 EUR; zdôrazňuje, že využitie UGAP nebolo v súlade s nariadením o rozpočtových pravidlách; berie na vedomie, že orgán prestal obstarávať prostredníctvom rámcových zmlúv UGAP a nahradil všetky rámcové zmluvy CESR v oblasti IT vlastnými;
6.

víta skutočnosť, že v súlade s novou stratégiou na obdobie do roku 2019 ombudsman vykonal vyšetrovania z vlastného podnetu, a to pri uplatnení systémovejšieho prístupu ku komplexným otázkam, ktoré patria do jeho mandátu; považuje to za účinný nástroj a žiada ombudsmana, aby pravidelne informoval orgán udeľujúci absolutórium o dosahu uvedených vyšetrovaní a jasne vymedzil úlohy koordinátora; pripomína však, že prioritou ombudsmana by malo byť riešenie sťažností občanov v primeranom čase a že vyšetrovania z vlastnej iniciatívy sa v žiadnom prípade nesmú vykonávať na úkor tejto priority;
6.

konštatuje nedostatok informácií o auditoch ex post vykonaných spoločnými podnikmi Čisté nebo a Čisté nebo 2; vyzýva Dvor audítorov, aby do budúcich výročných správ zaradil informácie o počte auditov ex post, celkových zahrnutých sumách a zistených skutočnostiach; konštatuje, že takéto informácie sa nachádzajú vo výročnej správe spoločného podniku;
6.

so znepokojením berie na vedomie informácie zo správy Dvora audítorov, že agentúra by mala zlepšiť plánovanie verejného obstarávania, najmä pokiaľ ide o rámcové zmluvy; upozorňuje, že v roku 2014 začali tri postupy príliš neskoro na to, aby sa nahradili existujúce rámcové zmluvy pred ich ukončením; ďalej berie na vedomie, že s cieľom zabezpečiť pokračovanie v činnosti boli dve existujúce rámcové zmluvy predĺžené do prijatia nových a v ďalšom prípade sa začalo rokovacie konanie s cieľom preklenúť túto medzeru; so znepokojením konštatuje, že agentúra nebola v súlade s nariadením o rozpočtových pravidlách agentúry (1) vzhľadom na zmenu pôvodného trvania zmluvy a využívanie rokovacieho konania, čo poškodzuje spravodlivú hospodársku súťaž; na základe informácií agentúry berie na vedomie, že zaviedla revidovaný plán verejného obstarávania s cieľom riešiť tieto otázky; vyzýva agentúru, aby o pokroku v tejto veci podala správu orgánu udeľujúcemu absolutórium;
24.

opakuje, že Rada by mala byť transparentnou a v plnej miere zodpovednou voči občanom Únie v súvislosti s finančnými prostriedkami, ktoré jej boli zverené, a to tým, že sa plne a v dobrej viere zúčastní na ročnom postupe udeľovania absolutória, tak ako to robia ostatné inštitúcie Únie; v tejto súvislosti sa domnieva, že účinný dohľad nad plnením rozpočtu Únie si vyžaduje spoluprácu medzi Európskym parlamentom a Radou na základe pracovnej dohody; vyjadruje poľutovanie nad doterajšími ťažkosťami v súvislosti s postupmi udeľovania absolutória; zdôrazňuje potrebu zlepšiť schopnosť dialógu medzi oboma inštitúciami s cieľom čo najskôr nájsť riešenie, ktoré umožní súlad s mandátom vyplývajúcim zo zmlúv a zodpovednosť voči občanom;
5.

konštatuje nedostatok informácií o auditoch ex post vykonaných u FCH a FCH2; vyzýva Dvor audítorov, aby do budúcich správ zaradil informácie o počte auditov ex post, celkových zahrnutých sumách a zistených skutočnostiach;